《灵岩琴台畔松径遇吴师因赠》
明代·邓云霄

琴台出石径，三月松花黄。好风从东来，散落皆天香。

野老行茯从，白石煮琼浆。扫花春酿熟，醉饱能休粮。

萝薜洞门古，闭关春昼长。谁知灵岩畔，已到蓬山乡。

野老竟为谁，恐是汉张良。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。